Diari Oficial de la Generalitat Valenciana


Sumari del DOGV 4427, del 28-01-2003 (2003/486)

ORDE de 17 de desembre de 2002, de la Conselleria de Cultura i Educació, per la qual es concedix autorització d'obertura i funcionament en el nivell de Formació Professional de grau superior al centre docent privat Escuela Profesional La Salle, de Paterna (València).
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4427

Data del DOGV
:   28-01-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/486


Data del document
:   17-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Paterna
    * centre d'ensenyament
    * ensenyament privat

ORDE de 17 de desembre de 2002, de la Conselleria de Cultura i Educació, per la qual es concedix autorització d'obertura i funcionament en el nivell de Formació Professional de grau superior al centre docent privat Escuela Profesional La Salle, de Paterna (València). [2003/F486]
  
L'expedient ha sigut incoat a instància del representant de la titularitat del centre, el qual sol·licita l'autorització d'obertura i funcionament en el nivell de Formació Professional de grau superior.
  
La Direcció General de Centres Docents ha declarat, per resolució de data 18 d'abril de 2002, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
L'expedient ha sigut tramitat per la Direcció Territorial de València, i inclou informe favorable de la Unitat Tècnica de Construccions i el compromís d'aportar la relació de professors i titulacions respectives, abans de l'inici de les activitats educatives corresponents.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 777/1998, de 30 d'abril, sobre ordenació de la formació professional (BOE de 8 de maig); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar, amb efectes del present curs acadèmic, l'obertura i funcionament en el nivell de Formació Professional de grau superior, al centre que a continuació s'indica i en els termes que s'especifiquen:
  
Centre: Escuela Profesional La Salle
  
Titular: Instituto de los Hermanos de las Escuelas Cristianas
  
Domicili: c/ Sant Martí, 56
  
Localitat: Paterna
  
Província: València
  
Codi: 56082968
  
Ensenyaments i capacitat màxima que s'autoritza:
  
- Formació Professional de grau superior, amb 2 unitats de Administració i Finances i 46 llocs escolars, de manera que el centre queda configurat en la seua totalitat amb la següent composició:
  
- 12 unitats d'Educació Primària, amb 300 llocs escolars.
  
- 12 unitats d'Educació Secundària Obligatòria, amb 360 llocs escolars.
  
- 9 unitats de Formació Professional de grau mitjà, amb 270 llocs escolars, distribuïts de la següent manera:
  
- Família Administració:
  
· 2 unitats de Tècnic en Gestió Administrativa amb 60 llocs escolars a impartir en torn de matí.
  
- Família Comerç i Màrqueting:
  
· 1 unitat de Tècnic en Comerç amb 30 llocs escolars.
  
- Família Electricitat i Electrònica:
  
· 2 unitats de Tècnic en Equips i Instal·lacions Electròniques amb 60 llocs escolars.
  
· 2 unitats de Tècnic en Equips Electrònics de Consum amb 60 llocs escolars.
  
- Família Manteniment de Vehicles autopropulsats (automoció):
  
· 2 unitats de Tècnic en Electromecànica de Vehicles amb 60 llocs escolars.
  
- 2 unitats de Formació Professional de grau superior, amb 46 llocs escolares, distribuïts de la següent manera:
  
- Família Administració:
  
· 2 unitats de Tècnic Superior en Administració i Finances amb 46 llocs escolars a impartir en torn de vesprada.
  
Segon
  
Modificar simultàniament, si és procedent, l'autorització corresponent als altres nivells educatius del centre, en els termes que s'assenyala com a composició resultant de la resta del centre.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar del sendemà de la notificació o publicació, segons corresponga.
  
València, 17 de desembre de 2002
  
El conseller de Cultura i Educació,
  
MANUEL TARANCÓN FANDOS